नई दिल्ली: दुनियाभर में आए दिन सड़क हादसे होते रहते हैं. इन हादसों के शिकार लोगों पर क्या गुजरती है, उनके परिजनों से बेहतर भला कौन समझेगा. सड़क हादसों की ये घटनाएं भारत सहित पूरी दुनिया में अब आम हो चुकी हैं. आए दिन हो रही सड़क हादसों को देखने या सुनने के बाद भी लोग सड़क पार करते समय बहुत लापरवाही बरतते हैं. सड़क पार करते समय हमेशा सावधानी बरतनी चाहिए, क्योंकि एक छोटी सी चूक मौत का कारण बन सकती है. ऐसा ही एक वीडियो वायरल हो रहा है, जिसमें एक लड़का गलत तरीके से सड़का पार करने की कोशिश करता है. लेकिन वो भाग्यशाली होता है कि बच जाता है. इस वीडियो में साफ देखा जा सकता है कि वह लड़का एक बड़ी सड़क दुर्घटना से बच गया. दरअसल, यह घटना नार्वे की है, जहां स्कूल बस से निकल रहा बच्चा बिना देखे सड़क पार करने की कोशिश करता है और लगभग वह ट्रक की चपेट में आ ही गया था, लेकिन उस ट्रक ड्राइवर ने मौके पर ब्रेक लगा दिया, जिससे कि वो बाल-बाल बच गया.